OpenLLM-France/wikimedia huggingface dataset:
# Gabriel Llompart Moragues

Gabriel Llompart Moragues (Palma, Mallorca, 1927 - 5 d'octubre de 2017) fou un historiador i folklorista mallorquí. El 1947 va ingressar a l'Orde dels Teatins, i es llicencià en teologia i en història a la Universitat de Barcelona. S'ha interessat especialment per l'arqueologia balear, la iconografia i el folklore religiós, publicant nombrosos treballs a la revista Traza y Baza.

## Biografia acadèmica

Membre de la Societat Arqueològica Lul·liana de Palma i de la Societat Catalana d'Estudis Litúrgics, filial de l'IEC, des del 1987; és membre corresponent de l'Asociación Española de Etnología y Folklore, ha publicat nombrosos treballs a la Revista de Dialectología y Tradiciones Populares, a Analecta Sacra Tarraconensia, Mayurqa i altres. Fou membre corresponent de la Real Academia de la Historia i de l'Acadèmia de Bones Lletres de Barcelona (1976).
El 1979 va formar part de la Comissió d'Experts, juntament amb Maria Barceló Crespí, l'eivissenc Joan Marí Cardona i el menorquí Joan Hernández Móra per a decidir el disseny definitiu de la bandera oficial de les Illes Balears. El 1997 va rebre el Premi Ramon Llull. I el 2006, rebé del Consell de Mallorca, el Premi Jaume II.
Morí el 5 d'octubre de 2017 als 90 anys.

## Bibliografia

* Palou i Sampol, Joana Maria (2019): "El pare Gabriel Llompart Moragues (1927-2017)", Estudis Romànics 41, p. 699-702

## Obres

* Belenes conventuales mallorquines de los siglos XVII y XVIII (Revista de Dialectología y Tradiciones Populares, tom XXVI, 1970, quaderns 1 i 2)
* Las tablillas votivas del Puig de Pollensa (Mallorca) (1972)
* La pintura medieval mallorquina. Su entorno cultural y su iconografía (1977-1980), tesi doctoral
* Religiosidad popular, Folklore de Mallorca, folklore de Europa (1982)

## Referències

* ↑ CONSELL GENERAL INTERINSULAR (1980) Recull de dades sobre la bandera de les Illes Balears., 1980.
* ↑ Dol per la mort del doctor Gabriel Llompart Moragues, antic professor de la UIB
* ↑ Fallece el padre Llompart, teólogo e historiador
# CILANE

La CILANE (en francès: Commission d'information et de liaison des associations nobles d'Europe) és una organització suprema que coordina els assumptes culturals i socials referents a la noblesa europea. Va ser fundada l'abril de 1959 i té la seu París. La tasca de la federació és dirigida per un coordinador, que és elegit cada tres anys. És l'encarregat de preparar les reunions de CILANE, que se celebren a la primavera i a la tardor, així com de fer complir amb les decisions que s'hi prenen. Les reunions de primavera són organitzades a París, mentre que les de tardor se celebren de forma rotativa en els diferents estats membres. Per ordre alfabètic, els membres d'aquesta organització són: Alemanya, Bèlgica, Dinamarca, Finlàndia, França, Països Baixos, Hongria, Itàlia, Portugal, Regne Unit, Rússia, Suècia, Suïssa i el Vaticà.
A causa de la posició de la Diputació Permanent i del Consell de la Grandesa i Títols del Regne de reconèixer només com a tals els títols estrangers si «...la successió en aquests títols només s'ha de reflectir quan hagin estat posseïts per persones que hagin reconegut la successió de reis efectivament regnant, però no reclamants o titulars a l'exili de regnes desapareguts", particularment en "...en el cas dels títols de l'extint Regne de les Dues Sicílies, aquest regne ja no existeix i els reclamants són monarques no regnants efectivament", i les consegüents divisions internes al seu si, Espanya no té representació oficial en l'organització coordinadora de la noblesa europea CILANE.

## Referències

* ↑ C.i.l.a.n.e, 1989. ISBN 9788489851207.
* 1 2 Vanitatis: Ni Grandes, ni nobles: solo un 30% de los Hidalgos de España son auténticos
* ↑ «List of Member Associations» (en anglès). [Consulta: 28 desembre 2022].

## Enllaços externs

* Article from L'Expansion Arxivat 2008-09-19 a Wayback Machine.
* Article from Hola Arxivat 2011-06-09 a Wayback Machine.
# Nannobrachium hawaiiensis

Nannobrachium hawaiiensis és una espècie de peix de la família dels mictòfids i de l'ordre dels mictofiformes.

## Morfologia

* Els mascles poden assolir 8,1 cm de longitud total.
* Nombre de vèrtebres: 34-35.

## Hàbitat

És un peix marí i d'aigües profundes que viu entre 300-850 m de fondària.

## Distribució geogràfica

Es troba al centre del Pacífic nord.

## Referències

* 1 2 3 FishBase (anglès)
* ↑ Mundy, B.C., 2005. Checklist of the fishes of the Hawaiian Archipelago. Bishop Museum Bulletins in Zoology. Bishop Mus. Bull. Zool. (6):1-704.
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hulley, P.A., 1984. Myctophidae. p. 429-483. A P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.). Fishes of the north-eastern Atlantic and the Mediterranean. UNESCO, París, França. Vol. 1.
* Hulley, P.A., 1990. Myctophidae. p. 398-467. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa; SEI; París; i UNESCO, París. Vol. 1.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Paxton, J.R., 1979. Nominal genera and species of lanternfishes (Family Myctophidae). Contrib. Sci. Natur. Hist. Mus. Los Angeles County, 322:1-28.
* Paxton, J.R. i P.A. Hulley, 1999. Myctophidae. Lanternfishes. p. 1957-1964. A K.E. Carpenter i V.H. Niem (eds.) FAO species identification guide for fishery purposes. The living marine resources of the WCP. Vol. 3. Batoid fishes, chimaeras and bony fishes part 1 (Elopidae to Linophrynidae). FAO, Roma, Itàlia.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# El Pla de la Font

El Pla de la Font és una entitat municipal descentralitzada catalana integrada dins del municipi de Gimenells i el Pla de la Font, a la comarca del Segrià. El 2022 tenia 316 habitants.
Compta amb cases unifamiliars i una plaça que és el centre de la vila. El nucli té molt d'espai natural, molt agradable per a esportistes i per descansar. Les festes majors són per l'1 de maig i pel 25 d'octubre aproximadament, ja que s'adapten al cap de setmana.

## Referències

* ↑ DECRET 56/1991, de 25 de març, pel qual se segrega part del terme municipal d'Alpicat (Segrià), per constituir un municipi independent amb la denominació de Gimenells i el Pla de la Font, i es constitueix l'entitat municipal descentralitzada del Pla de la Font dins d'aquest nou municipi.
* ↑ «Entitat Municipal Descentralitzada del Pla de la Font». municat.gencat.cat. [Consulta: 28 agost 2020].
* ↑ «259123 Gimenells i el Pla de la Font». Idescat. [Consulta: 28 agost 2020].
# Monarca del paradís de l'Índia

El monarca del paradís de l'Índia' (Terpsiphone paradisi) és una espècie d'ocell de la família dels monàrquids (Monarchidae)

## Hàbitat i distribució

Habita zones boscoses, boscos de bambú, manglars i medi urbà des del nord d'Afganistan i la Xina occidental fins Bangladesh, sud-oest de Myanmar i Sri Lanka

## Taxonomia

Antany es considerava que les diferents subespècies de Terpsiphone affinis eren part d'aquesta espècie, però recentment han estat considerades a una espècie diferent arran estudis recents.

## Referències

* ↑ «Monarca del paradís de l'Índia». Cercaterm. TERMCAT, Centre de Terminologia. Rev. 20/10/2021(català)
* ↑ P-H Fabre, M Irestedt, J Fjeldså, R Bristol, JJ Groombridge, M Irham & KA Jønsson. 2012. Dynamic colonization exchanges between continents and islands drive diversification in paradise-flycatchers (Terpsiphone, Monarchidae). Journal of Biogeography 39: 1900–1918.
# Tundja

El municipi de Tundja (búlgar: Община Тунджа) és un municipi búlgar pertanyent a la província de Iàmbol, amb capital a la capital provincial Iàmbol, tot i que aquesta no es troba en el seu municipi. El municipi compren els voltants de la ciutat de Iàmbol. Per al seu municipi hi flueix el riu Tundzha, del que en pren el nom.
L'any 2011 tenia 24.155 habitants, el 89,36 búlgars i el 8,73% gitanos i l'0,46% turcs.

## Localitats

Tundzha comprèn els següents pobles:
| Asenovo Bezmer Bolyarsko Botevo Boyadzhik Chargan Chelnik Drazhevo Drama Dryanovo Hadzhidimitrovo Hanovo General Inzovo General Toshevo Golyam Manastir Galabintsi Kabile Kalchevo Karavelovo Kozarevo Konevets Krumovo | Kukorevo Malomir Meden Kladenets Mezhda Miladínovtsi Moguila Okop Ovchi Kladenets Pobeda Robovo Roza Sávino Simeonovo Skalitsa Slamino Stara Reka Tarnava Tenevo Veselinovo Vidintsi Zavoy Zlatari |

## Referències

* ↑ «Mapa de Tundzha». Google Maps.
* ↑ «Етнически състав на населените места в България според преброяването на населението през 2011 г.» (en anglès). pop-stat.mashke.org, 2015. [Consulta: 28 febrer 2018].
* ↑ «НАСЕЛЕНИЕ ПО ОБЛАСТИ, ОБЩИНИ, НАСЕЛЕНИ МЕСТА И САМООПРЕДЕЛЕНИЕ ПО ЕТНИЧЕСКА ПРИНАДЛЕЖНОСТ КЪМ 1.02.2011 ГОДИНА» (en búlgar). Национален статистически институт (Institut Nacional d'Estadística de Bulgària). [Consulta: 28 febrer 2018].
* ↑ «Преброяване на населението» (en búlgar). National Statistical Institute - Republic Of Bulgaria, 01-02-2011. Arxivat de l'original el 13 de juny 2018. [Consulta: 2 d’abril 2021].
# Huapachà Combo

Huapachà Combo és un grup terrassenc que neix el 1977 com a trio d'humor absurd, molt influït pels argentins Les Luthiers, i que aviat esdevé una orquestra de ball especialitzada en temes paròdics i humorístics i en muntatges escènics informals.
Tot i que la seva llengua vehicular és majoritàriament la castellana, ja en el seu primer disc (Alta sociedad, 1981) incorporen algun tema en català ("Guaracha huapachà"). Dues de les cançons del seu segon LP (Que borde era mi valle, 1982) apareixen en castellà dins de l'àlbum, però són publicades alhora en català en un SG.
Després de dos discos més en castellà, enregistren, l'any 1989, un primer i únic àlbum íntegrament en català (En cap cap… cap). L'aparició d'aquest disc coincideix amb la marxa del grup del seu carismàtic vocalista, Miquel Mallafré.
Al llarg dels darrers anys, Huapachà Combo continua les seues activitats com a orquestra de festes majors i fins al 1997 no torna a fer cap enregistrament en català amb l'àlbum Ball xalat.

## Discografia

* Alta sociedad (Belter, 1981)
* Que borde era mi valle (Belter, 1982)
* Chocolate per tutti (Belter, 1983)
* Golfus de broma (PDI, 1987)
* En cap cap... cap (PDI, 1989)
* Ball xalat (Dindi, 1997)

## Referències

* ↑ «Huapachà Combo» (en castellà). [Consulta: 2 febrer 2020].
* ↑ «Biografía de Huapachá Combo - La Fonoteca». [Consulta: 2 febrer 2020].
* ↑ Pujadó i García, Miquel: Diccionari de la Cançó: D'Els Setze Jutges al Rock Català. Enciclopèdia Catalana, Barcelona, abril del 2000. ISBN 84-412-0467-5, planes 158-159.

## Enllaços externs

* Quatre número de Huapachà Combo en el primer programa de l'Àngel Casas Shouw del 17 de gener de 1984
* Ball xalat a Viasona
# Muhammadiyya

«Muhammadiyya» té aquests significats:
Nom de quatre grups alides de l'antiguitat:
* Descendents de Muhàmmad ibn al-Hanafiyya
* Seguidors de Muhammad al-Nafs al-Zakiyya que consideraven aquest com el mahdí.
* Seguidors d'Abu Djafar Muhammad, fill gran del desè imam Alí an-Naqí
* Sectaris que predicaven la divinitat de Mahoma
# Eva Justin

Eva Hedwig Justin (Dresden, 23 d'agost de 1909 - Offenbach am Main, 11 de setembre de 1966), fou una antropòloga racial i psicòloga alemanya durant l'època del Nacional Socialisme.

## Biografia

Eva Justin va néixer a Dresden l'any 1909. Era filla de Karl Justin, un treballador de ferrocarril, i la seva muller Margarethe. Va servir com a assistent al psicòleg nazi Robert Ritter al "Rassenhygienische und Bevölkerungsbiologische Forschungsstelle" (La unitat de recerca per la higiene racial i la població biològica), que fou fundada per ell l'any 1936, a la universitat de Tübingen.
Justin va estudiar infermeria i va rebre el seu doctorat en antropologia l'any 1944. A més, parlava romaní, guanyant així la confiança dels gitanos. La seva tesi doctoral, titulada "Lebensschicksale artfremd erzogener Zigeunerkinder und ihrer Nachkommen" (La història vital d'infants gitanos educats lluny de la seva cultura i els seus descendents), fou basada en els seus estudis de nens romanesos apartats dels seus parents i criats a orfenats o cases d'acollida, sense cap contacte amb la seva cultura.
La tesi fou aprovada per l'etnòleg Richard Thurnwald al març de 1943. Després de finalitzar els seus estudis, els 41 infants utilitzats van ser deportats al centre de concentració d'Auschwitz. Poc després va arribar Josef Mengele. Alguns van ser subjectes pels seus experiments i la majoria van morir a les cambres de gas. Només 2 van sobreviure. Justin va rebre el doctorat el 9 de maig.
Després de la guerra, Justin tornà a treballar amb Ritter com a psicòloga infantil al departament serveis socials del municipi de Frankfurt am Main. El 1958, l'advocat del districte de Frankfurt va iniciar una investigació sobre les seves accions en temps de guerra, però fou tancada per falta de proves. Poc després, l'any 1966, va morir de càncer a Offenbach am Main, una ciutat als afores de Frankfurt.

## Referències

* ↑ Kenrick, Donald. Els Gitanos a la Segona Guerra Mundial: L'últim Capítol.
* ↑ Kenrick, Donald. Gitanos Sota l'Esvàstica.
# Florian Vachon

Florian Vachon (Montluçon, Alier, 2 de gener de 1985) és un ciclista francès, professional entre el 2008 i el 2020.
En el seu palmarès destaca la victòria a la Clàssica Loira Atlàntic del 2012 i una victòria d'etapa al Critèrium Internacional del mateix any.

## Palmarès

* 2002
** 1r a la Clàssica dels Alps júnior
* 2005
** 1r a la clàssica Huriel-Jalesches
* 2007
** Vencedor de 2 etapes del Tour de l'Haut-Anjou
* 2009
** Vencedor d'una etapa del Tour de Gévaudan
* 2010
** 1r al Tour de Finisterre
** Vencedor d'una etapa del Circuit de les Ardenes
** Vencedor d'una etapa de la Ruta del Sud
* 2012
** 1r a la Clàssica Loira Atlàntic
** 1r a la París-Bourges
** Vencedor d'una etapa del Critèrium Internacional
* 2014
** 1r a la Classic Sud Ardèche
* 2020
** 1r al Gran Premi de Lillers

### Resultats al Tour de França

* 2014. 103è de la classificació general
* 2015. 88è de la classificació general
* 2016. 105è de la classificació general
* 2017. 103è de la classificació general
* 2018. 99è de la classificació general
* 2019. 123è de la classificació general

## Referències

* ↑ Florian Vachon (35 ans), déjà prêt à rendre au vélo ce qu'il lui a apporté

## Enllaços externs

* Web oficial Arxivat 2016-02-23 a Wayback Machine. (francès)
* Fitxa a sitiodeciclismo.net
# Doľany (Bratislava)

* Per a altres significats, vegeu «Doľany (Prešov)».
Doľany és un poble i municipi d'Eslovàquia que es troba a la regió de Bratislava, a l'extrem occidental del país, prop de la frontera amb Àustria.
# Lythrypnus cobalus

Lythrypnus cobalus és una espècie de peix de la família dels gòbids i de l'ordre dels cipriniformes que es troba al Pacífic oriental central.

## Referències

* ↑ Jordan D. S. & Evermann B. W. 1896. A check-list of the fishes and fish-like vertebrates of North and Middle America. Rep. U. S. Fish Comm. v. 21 [1895] Append. 5. 207-584.
* ↑ BioLib (anglès)
* ↑ FishBase (anglès)

## Bibliografia

* Bussing, W.A., 1990. New species of gobiid fishes of the genera Lythrypnus, Elacatinus and Chriolepis from the eastern tropical Pacific., Revista de Biología Tropical, 38(1):99-118.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Hoese, D.F. 1995. Gobiidae. Gobios, chanquetes y guasetas. p. 1129-1135. A W. Fischer, F. Krupp, W. Schneider, C. Sommer, K.E. Carpenter i V. Niem (eds.) Guia FAO para Identificatión de Especies para los Fines de la Pesca. Pacífico Centro-Oriental. 3 Vols. FAO, Roma, Itàlia.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Miller, P.J. 1990. Gobiidae. p. 925-951. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa, SEI, París; i UNESCO, París. Vol. 2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Muhammadnagar

Muhammadnagar és el nom dels següents llocs:
* Muhammadnagar és una denominació històrica de Golkonda
* Principat de Muhammadnagar
# Reginald McNamara

Reginald "Reggie" McNamara (Grenfell, Nova Gal·les del Sud, 7 de novembre de 1888 - Newark, 10 d'octubre de 1971) va ser un ciclista australià que es va especialitzar en el ciclisme en pista.
Es va instal·lar als Estats Units d'Amèrica el 1912, on les curses de sis dies tenien gran èxit, i l'any següent es va nacionalitzar estatunidenc. Va participar en més de cent curses d'aquests tipus i en guanyar vint. Va competir fins passats els 50 anys malgrat les seves nombroses caigudes i ossos trencats. Per aquest motiu, i pel seu físic, se'l va conèixer com "l'home de ferro".

## Palmarès

* 1913
** 1r als Sis dies de Sydney (amb Frank Corry)
* 1915
** 1r als Sis dies de Buffalo (amb Francesco Verri)
** 1r als Sis dies de Newark (amb Robert Spears)
* 1916
** 1r als Sis dies de Chicago (amb Robert Spears)
** 1r als Sis dies de Kansas City (amb Eddy Madden)
* 1917
** 1r als Sis dies de Chicago (amb Francesco Verri)
* 1918
** 1r als Sis dies de Nova York (amb Jake Magin)
* 1922
** 1r als Sis dies de Nova York (amb Alfred Grenda)
* 1924
** 1r als Sis dies de Nova York (amb Piet van Kempen)
* 1925
** 1r als Sis dies de Chicago (amb Bob Walthour)
* 1926
** 1r als Sis dies de Chicago (amb Bob Walthour)
** 1r als Sis dies de Nova York 1 (amb Franco Giorgetti)
** 1r als Sis dies de Nova York 2 (amb Pietro Linari)
** 1r als Sis dies de Berlín 2 (amb Harry Horan)
* 1927
** 1r als Sis dies de Nova York 1 (amb Franco Giorgetti)
** 1r als Sis dies de París 1 (amb Émile Aerts)
* 1929
** 1r als Sis dies de Chicago (amb Gaetano Belloni)
* 1932
** 1r als Sis dies de Nova York 1 (amb William Peden)
** 1r als Sis dies de Toronto (amb Alfred Crossley)
* 1933
** 1r als Sis dies de Cleveland (amb Norman Hill)

## Enllaços externs

* Palmarès a memoire-du-cyclisme.eu
* Fitxa a sitiodeciclismo.net
* Fitxa a cyclebase.nl
# El Pla de la Séquia

El Pla de la Séquia és el nom popular amb què es coneix l'Avinguda de Joan Carles I de Xaló, localitat situada a la comarca de la Marina Alta. Aquesta avinguda discorre paral·lela al curs del riu Xaló-Gorgos.
L'ermita de Sant Doménec és l'edifici més representatiu del Pla de la Séquia. La seua construcció data de l'any 1697 i, a més de l'ermita, comprenia la casa de l'ermità i un forn de calç. L'any 1977 l'ermita va ser restaurada gràcies a la generositat de la senyora Georgette Bosch i Pont; però la casa de l'ermità va ser enderrocada i del forn de calç només en queda una paret.
De la séquia que li va donar nom no en resta ja cap tram visible, tot i la importància que va arribar a tindre en el passat com a canal subministrador d'aigua de reg. L'antic escorxador s'ha remodelat i hui acull el Museu Etnològic de Xaló. Sobre el solar d'una teulera s'ha alçat un centre comercial. Les hortetes que hi havia al costat del riu han desaparegut i s'han convertit en un passeig públic. El Pou de la Carota, un dels pous que formaven part de la xarxa pública que hi havia a les entrades de Xaló, també ha desaparegut.
Cada dissabte, des de començaments de la dècada dels noranta del segle passat, se celebra en aquesta contrada un mercat de vell, on es poden trobar una gran varietat d'objectes: des d'antigues monedes fins a les eines de camp que feien servir els pagesos d'antany. En els darrers anys el nombre de parades s'ha fet tan elevat que el mercat, saturada l'avinguda de Joan Carles I, s'ha estés també pel Camí de La Tarafa.
# Step

Step és un programa simulador de fenòmens físics en 2D lliure que forma part del projecte Kdeedu de l'escriptori KDE. El programa va ser desenvolupat per Vladimir Kuznetsov i iniciat el febrer de 2007. Va ser llançat juntament amb KDE 4.1. Està disponible sota els termes de GNU General Public License, així que és programari lliure.

## Descripció

Step es basa en els cossos i forces col·locats per l'usuari:
* Els cossosvan des de petites partícules a polígons enormes, i cada cos té propietats úniques que influeixen en els resultats de la simulació, com massa i velocitat, i, les seves derivacions com l'energia cinètica.
* Les forces poden ser col·locades directament per l'usuari o produïdes per l'addició de gravetat, forces elèctriques o altres efectes.
El programa també compta amb molles i cossos tous.
Step permet modificar el problema després de la simulació, de manera que l'usuari pot modificar els cossos i forces i veure com afecten els resultats de la simulació. Tots els cossos i forces també es pot modificar en temps real.
El programari permet a l'usuari afegir gràfics i mesuradors i configurar perquè qualsevol propietat de qualsevol cos. Així, els gràfics de velocitat vs temps o acceleració vs temps es poden representar i mostrar fàcilment. Així, els gràfics dels projectils, del moviment harmònic simple i d'altres experiments estàndard es poden representar fàcilment.
Addicionalment, existeix una proposta de desenvolupament de programari educatiu i implementació de programari lliure de Colòmbia, coneguda com a Projecte Step.

## Referències

* 1 2 «The KDE Education Project: Step». edu.kde.org. [Consulta: 22 agost 2009].
* ↑ Allen, Danny «This Week...». KDE Commit-Digest, Issue 44, 04-02-2007 [Consulta: 22 agost 2009].
* ↑ «Proyecto Step». proyectostep.tk. Arxivat de l'original el 2011-08-25. [Consulta: 11 desembre 2009].

## Enllaços externs

* Web oficial
* Step handbook
Viccionari
# Florian Thauvin

Florian Thauvin (Orleans, 26 de gener de 1993) és un futbolista francès, que juga com a centrecampista a l'Udinese Calcio de la Serie A d'Itàlia, i a la selecció francesa de futbol.
Thauvin va debutar com professional el 2011, sent jugador del Grenoble. Després de la liquidació d'aquest club a l'estiu, va ser contractat pel SC Bastia, que va guanyar la Ligue 2, ascendint a la Ligue 1 i sent nomenat jugador jove de l'any. El gener de 2013, el Lilla Olympique Sporting Club el va fitxar per 3,5 milions d'euros encara que va passar la resta de la temporada cedit al SC Bastia com a part de l'acord. Finalment, al setembre, i sense arribar a debutar amb el Lilla, va signar per l'Olympique de Marsella en un traspàs valorat en 15 milions d'euros. Va jugar 81 partits i va marcar 15 gols en dues temporades a l'Stade Vélodrome, abans que el Newcastle United el fitxés a canvi de 15 milions de lliures. No obstant això, no va triomfar al club anglès, pel que va tornar a l'Olympique de Marsella el gener de 2016 en una cessió de temporada i mitja. L'estiu de 2017, el club francès va pagar 11 milions d'euros per quedar-se al jugador en propietat.

## Referències

* ↑ «Florian Thauvin la nouvelle perle du Sporting !» (en francès). JDC - Journal de la Corse. [Consulta: 17 octubre 2018].